Ahmad Fuadi

Ahmad Fuadi () ya iku novelis, pekerja sosial lan mantan wartawan saka Indonésia. Novèl pisanané ya iku novèl Negeri 5 Menara kang minangka buku pisanan saka trilogi novelé. Karya fiksiné bisa nuwuhaké semangat kanggo nggayuh prèstasi. Sanajan kagolong isih anyar terbit, novelé wis lumebu ing jajaran best seller taun 2009. Banjur ngrengkuh Anugerah Pembaca Indonesia 2010 lan ing taun kang padha uga kalebu nominasi Khatulistiwa Literary Award, saéngga PTS Litera, salah siji penerbit ing negri jiran Malaysia kapincut nerbitake ing nagarané kanthi versi Basa Melayu. Novèl kalorone kang minangka trilogi saka Negeri 5 Menara, Ranah 3 Warna wis diterbitake kawit 23 Januari 2011. Fuadi ngadegaké Komunitas Menara, sawijining yayasan sosial kanggo nulungi ing babagan pendhidhikan masarakat kang kurang mampu, mligi ing umur pra sekolah. Saiki Komunitas Menara duwé sawijining sekolah anak usia dini kanthi gratis ing kawasan Bintaro, Tangerang Kidul.

Miwiti pendhidhikan menengahe ing KMI Pondok Modern Darussalam Gontor Ponorogo lan lulus taun 1992, banjur dhèwèké nerusaké kuliah Hubungan Internasional ing Universitas Padjadjaran. Sewise lulus, dhèwèké dadi wartawan Tempo. Kelas jurnalistik pisanane dilakoni ing tugas-tugas reportasene kang dibimbing déning para wartawan senior Tempo. Taun 1998, dhèwèké beas éntuk beasiswa Fulbright kanggo kuliah S2 ing School of Media and Public Affairs, George Washington University. Merantau ing Washington DC bebarengan karo Yayi, bojone kang uga wartawan Tempo- ya iku sawijining impèn samangsa cilike kang dadi kasunyatan. Sinambi kuliah, kekarone dadi koresponden Tempo lan wartawan VOA. Pawarta  sajarah kaya ta prastawa 11 September 2001 dilaporake kekarone langsung saka Pentagon, White House, lan Capitol Hill.

Taun 2004, cendela dunya liyané kabukak manèh nalika dhèwèké méntuk beasiswa Chevening kanggo ngudi kawruh ing Royal Holloway, University  London ing babagan filem dokumenter. Wong kang demen fotografi  iki tau dadi Direktur Komunikasi ing sawijining NGO konservasi: The Nature Conservancy.

Dhèwèké ya iku putune Buya Sutan Mansur.

Pendhidhikan 

 KMI Pondok Modern Darussalam Gontor, Ponorogo (1988-1992)  Alumni Gontor 1992
 Program Pendidikan Internasional, Canada World Youth, Montreal, Kanada (1995-1996)
 National University of Singapore, Singapura suwéné sasemester (1997)
 Universitas Padjadjaran, Indonesia, BA ing Hubungan Internasional, (September 1997)
 The George Washington University, Washington DC, MA ing Media and Public Affairs (Mèi 2001)
 Royal Holloway, Universitas London, Inggris, MA ing Media Arts, (September 2005)

Bebungah lan Beasiswa 

 SIF-ASEAN Visiting Student Fellowship, National University of Singapore, 1997
 Indonesian Cultural Foundation Inc Award, 2000-2001
 Columbian College of Arts and Sciences Award, The George Washington University, 2000-2001
 The Ford Foundation Award 1999-2000
 CASE Media Fellowship, University of Maryland, College Park, 2002
 Beasiswa Fulbright, Program Pascasarjana, The George Washington University, 1999-2001
 Beasiswa British Chevening, Program Pascasarjana, University of London, London 2004-2005
 Longlist Khatulistiwa Literary Award 2010
 Panulis dan Fiksi Terfavorit, Anugerah Pembaca Indonesia 2010
 Penulis/Buku Fiksi Terbaik, Perpustakaan Nasional Indonesia 2011 
 Liputan6 Award, SCTV ing Kategori Pendidikan dan Motivasi 2011

Novèl lan Bebungah

Cathetan sikil 

Juru roman Indonesia
Tokoh saka Maninjau
Tokoh Minangkabau
Alumni Universitas Padjadjaran
Alumni Pondok Modern Darussalam Gontor
Sastrawan Indonésia
Wartawan Indonésia
Lair 1972